Babelscape/SREDFM huggingface dataset:
Ζάκρος

Η Ζάκρος είναι χωριό στην ανατολική ακτή της Κρήτης. Διοικητικά υπάγεται στον δήμο Σητείας (πρώην δήμο Ιτάνου) του νομού Λασιθίου. Στην περιοχή βρίσκονται τα ερείπια της αρχαίας Μινωικής πόλης της Ζάκρου και αποτελούν σήμερα σημαντικό αρχαιολογικό χώρο του Μινωικού πολιτισμού. Θεωρείται ότι υπήρξε ένα από τα τέσσερα κύρια διοικητικά κέντρα των Μινωιτών, ενώ το προστατευμένο λιμάνι της και η στρατηγική της θέση την κατέστησαν σημαντικό εμπορικό κέντρο για το εμπόριο προς τα ανατολικά. 

Στην πόλη κυριαρχούσε το παλάτι της Ζάκρου, το οποίο κτίστηκε το 1900 π.Χ. περίπου, ξανακτίστηκε το 1600 π.Χ περίπου και καταστράφηκε το 1450 π.Χ μαζί με τα υπόλοιπα κύρια κέντρα του Μινωικού πολιτισμού. Σήμερα τα ερείπια του παλατιού, που βρίσκονται δίπλα στη θάλασσα, στην Κάτω Ζάκρο, είναι εμφανή και επισκέψιμα, καθιστώντας τη Ζάκρο δημοφιλή τουριστικό προορισμό.
Σίντσι Ρόκα

Ο Σίντσι Ρόκα (Κέτσουα "Sinchi Roq'a Inka" "γενναίος και γεναιόδωρος Ίνκα", ισπ. "Sinchi Roca") ήταν ο δεύτερος βασιλιάς του Κούσκο και αυτοκράτορας των Ίνκας. Ήταν γιος του Μάνκο Κάπακ και της Μάμα Όκλιο. Ανήκε στη δυναστεία "Ούριν" (ισπ. "Hurin") που ίδρυσε ο πατέρας του.

Οι πηγές μας παραδίδουν ότι ο Σίντσι Ρόκα ήταν φιλειρηνικός ηγεμόνας. Ο Ισπανός χρονικογράφος "Πέδρο Θιέθα ντε Λεόν" ή "Πέδρο Σιέσα ντε Λεόν" ("Pedro Cieza de León") παραδίδει στα γραπτά του ότι κατά τη διάρκεια της βασιλείας του κτίστηκαν μεγάλα έργα που βοήθησαν το λαό στη καλύτερη καλλιέργεια του εδάφους αλλά και στην απόκτηση νέων αγρών. 

Ο Σίντσι Ρόκα προσπάθησε να θέσει τις βάσεις για τη δημιουργία καλών διπλωματικών σχέσεων με τους γειτονικούς λαούς. Αυτές οι συνθήκες που συμφώνησε με τους γείτονες λαούς βοήθησαν στην ύστερη επέκταση του λαού του. Μία αποτυχημένη προσπάθεια είχε μόνο, όταν ο διπλωμάτης "Τεουοτίι" (ισπ. "Teuotihi") στάλθηκε σε ένα γειτονικό βασίλειο για να κλείσει μια συμφωνία. Τελικά ο διπλωμάτης αποκεφαλίστηκε από τους γείτονες των Ίνκας και αυτό οδήγησε σε πόλεμο. Στη μάχη του "Μαουεντίπι" μαρτυράται ότι νίκησαν οι Ίνκας. Παρότι δεν έχουμε αξιόπιστη γραπτή μαρτυρία για αυτό το αποτέλεσμα, οι ιστορικοί θεωρούν ότι οι Ίνκας ήταν όντως οι νικητές στο πεδίο της μάχης γιατί σε αντίθετη περίπτωση αυτό θα είχε αποτελέσει τροχοπέδη για την επέκταση τους.

Ο Σίντσι Ρόκα ανήλθε στο θρόνο πιθανότατα το 1230 ή το 1250 ενώ βασίλεψε για μικρό χρονικό διάστημα. Παντρεύτηκε την Μάμα Κόρα και γίος του ήταν ο Γιόκε Γιουπάνκι, ο οποίος τον διαδέχθηκε στο θρόνο.
Θεονέστε Μπαγκοσόρα

Ο συνταγματάρχης Θεονέστε Μπαγκοσόρα ("Théoneste Bagosora", γεννημένος στις 16 Αυγούστου του 1941 στην κοινότητα "Giciye" της φυλής των Χούτου) είναι πρώην αξιωματικός του στρατού της Ρουάντας. Είναι γνωστός για το ρόλο του στη γενοκτονία του 1994, που έλαβε χώρα στη Ρουάντα.

Ο Μπαγκοσόρα κατέλαβε τον έλεγχο της χώρας, μετά το θάνατο του προέδρου Ζουβενάλ Χαμπιαριμάνα το 1994 και τη δολοφονία της πρωθυπουργού Αγκάθε Ουγιλινγκιγιαμάνα. Ο συνταγματάρχης ηγήθηκε της γενοκτονίας των Χούτου εναντίον των Τούτσι, η οποία άφησε πίσω της 800.000 θύματα μέσα σε 100 ημέρες. Μετά τη γενοκτονία κατέφυγε στο Καμερούν, όπου και συνελήφθη το 1996. Δικάστηκε την ίδια χρονιά από το Διεθνές Ποινικό Δικαστήριο της Ρουάντα και καταδικάστηκε ισόβια στις 18 Δεκεμβρίου του 2008 για γενοκτονία, εγκλήματα κατά της ανθρωπότητας και εγκλήματα πολέμου.
Φαλακρό

Το Φαλακρό (παλαιότερα "Μποζ Νταγ", τουρκ: "γκρι βουνό") είναι βουνό του νομού Δράμας, στη Μακεδονία (περιφέρεια Ανατολικής Μακεδονίας και Θράκης) με υψηλότερη κορυφή στα 2.232 μέτρα. Στο Φαλακρό λειτουργεί χιονοδρομικό κέντρο, Διαθέτει 3 σαλέ , δύο στην βάση του χιονοδρομικού και ένα στον τερματισμό του τετραθέσιου αναβατήρα. Επίσης διαθέτει κατάστημα ενοικίασης εξοπλισμού σκι, σχολές εκμάθησης, ιατρείο , ευρύχωρο parking 9 αναβατήρες και 20 πίστες.
Τόμαρος

Τόμαρος είναι βουνό του Νομού Ιωαννίνων με υψηλότερη κορυφή τον Πεντόλακο, ο οποίος έχει υψόμετρο 1.974 μέτρα.
Γιόκε Γιουπάνκι

thumb|right|260px|Ο "Γιόκε Γιουπάνκι", αναπαράσταση αγνώστου καλλιτέχνη
Ο Γιόκε Γιουπάνκι (Κέτσουα: "Lloq'e Yupanki Inka" "ο αριστερόχειρας λογιστής Ίνκα", ισπ. "Lloque Yupanqui") ήταν ο τρίτος αυτοκράτορας των Ίνκας. Ήταν γιος του Σίντσι Ρόκα και της "Μάμα Κόρα". Ανήκε στη δυναστεία "Ούριν" (ισπ. "Hurin") που ίδρυσε ο παππούς του, Μάνκο Κάπακ. Βασίλεψε περίπου το 1260 ενώ παντρεύτηκε τη "Μάμα Κάουα" ("Mama Cahua") και έκανε έναν γιο, τον Μάιτα Κάπακ, ο οποίος τον διαδέχθηκε στο θρόνο της αυτοκρατορίας.

Τα χρονικά των παρουσιάζουν ως φιλειρηνικό ηγεμόνα με έφεση στη τέχνη και το εμπόριο. Επι ημερών βασιλείας του κτίστηκε η δημόσια αγορά του Κούσκο και "το Ακλιαουάσι" ή "Ακγιαουάσι" (Κέτσουα: "Acllahuasi", ισπ. "Acllahuasi"). Το συγκεκριμένο κτίσμα ήταν η Σχολή των Επιλεγμένων Γυναικών. Εκεί εκπαιδευόντουσαν, από τις Δασκάλες (Κέτσουα: "Mamaconas") όλα τα κορίτσια που επέλεγε απ'όλη την Αυτοκρατορία ο Ανώτατος Ιερέας (Κέτσουα: "Apo Panaca").

Η εκπαίδευση περιλάμβανε από τα 4 μέχρι τα 10 τους χρόνια την εκμάθηση της υφαντουργικής και της οικοκυρικής. Στη συνέχεια εκπαιδευόντουσαν στην εξερεύνηση της γυναικείας φύσης και στις αρετές ενώ δεν παρέλειπαν την εκμάθηση καλλωπισμού του σώματος τους. Όταν ήταν έτοιμες και είχανε ολοκληρώσει την εκπαίδευση τους περνούσανε την Τελετή του "Κικουτσίκο" (Κέτσουα: "Quicuchico"), που ήταν η υπέρτατη Γυναικεία Μύηση. Έτσι μετά τη τελετή είχανε γίνει ολοκληρωμένες γυναίκες οι οποίες δίνονταν ως γυναίκες στους αυτοκράτορες των Ίνκας είτε σε σημαντικές προσωπικότητες, ξένες ή μη, ενώ άλλες επέλεγαν να αφιερωθούν στη Λατρεία του Ηλίου ως ιερείς "Νιούστας" (Κέτσουα: "Ñustas").
Μιτσικέλι

Το Μιτσικέλι είναι βουνό της Ηπείρου με υψόμετρο 1.810 μέτρα. Το όνομα είναι σλάβικο και σημαίνει «φωλιά αρκούδας». Βρίσκεται στο Νομό Ιωαννίνων, στα βορειανατολικά της πόλης των Ιωαννίνων. Το Μιτσικέλι περικλείεται στα βόρεια από την Τύμφη, στα ανατολικά από τον Λάκμο, ενώ στα δυτικά καταλήγει στο οροπέδιο των Ιωαννίνων. Στους πρόποδές του βρίσκεται η λίμνη των Ιωαννίνων και το σπήλαιο του Περάματος. Πίσω από το Μιτσικέλι βρίσκονται τα Ζαγοροχώρια. Το βουνό συμπεριλαμβάνεται στο Εθνικό Πάρκο Βόρειας Πίνδου. Είναι ενταγμένο επίσης στο δίκτυο Φύση 2000 με τον κωδικό GR2130008
Όρβηλος

Ο Όρβηλος (βουλγαρικά: Славянка, "Σλαβιάνκα") είναι βουνό της Μακεδονίας, στα σύνορα Ελλάδας-Βουλγαρίας με μέγιστο υψόμετρο 2.212 μέτρα (εντός Ελληνικού εδάφους), στην κορυφή "Τσολιάς" ή "Αλή Μποτούς" (βουλγαρικά: Гоцев връх, "Βράχος Γκότσεφ"), ακριβώς στη μεθόριο. Πρόκειται για ένα βουνό, τμήμα της οροσειράς του Ανατολικού Ορβήλου, με μέγιστο υψόμετρο 2.914 μ. εντός Βουλγαρίας.

Βρίσκεται στα σύνορα των νομών Δράμας και Σερρών, ενώ συνεχίζεται και πέρα από τα σύνορα της Ελλάδας προς την πλευρά της Βουλγαρίας (Επαρχία Μπλαγκόεβγκραντ), αποτελώντας το νοτιότερο βουνό της οροσειράς Πιρίν. Συνδέεται στα ανατολικά με το Φαλακρό, στα νότια με το Μενοίκιο όρος, ενώ στα δυτικά με τα Όρη Βροντούς.

Η χλωρίδα περιλαμβάνει δάση πεύκων, οξιάς και εκτάσεις από αλπικά και υπαλπικά λιβάδια, ενώ η πανίδα λύκους, αγριόγατες, αρκούδες, αίγαγρους, ελάφια και ζαρκάδια. Η πρόσβαση στο βουνό καθίσταται δυσχερής λόγω της έλλειψης οδικού δικτύου.

Όσον αφορά στο κλίμα, πάνω από τα 1400 μέτρα ανήκουν στην πολύ υγρή ζώνη, ενώ τα χαμηλότερα υψόμετρα ανήκουν στην υγρή ή ύφυγρη ζώνη με ψυχρό ή ήπιο χειμώνα.

Το βουνό αναφέρεται από τον Ηρόδοτο (5ο π.Χ.) και αργότερα από τον Αρριανό (2ο μ.Χ.) στην περιγραφή της πορείας του Μεγάλου Αλεξάνδρου, κατά την εκστρατεία του εναντίον των Τριβαλλών: «"... ορμηθέντα δη (Αλέξανδρον) εξ Αμφιπόλεως εμβαλείν ες Θράκην την των αυτονόμων καλουμένων Θρακών, Φιλίππους πόλιν εν αριστερά έχοντα και τον Όρβηλον το όρος ..."». Στην τοπική λαϊκή παράδοση χαρακτηρίζεται ως το "αλύπητο βουνό", αφού έχει συνδεθεί με διάφορους θρύλους αναφορικά με θανάτους ανθρώπων που εκτέθηκαν στις εξαιρετικά αντίξοες συνθήκες των παγωμένων χειμωνιάτικων νυχτών.
Δούσκο

Το Δούσκο, γνωστό και ως Μερόπη και Νεμέρτσικα () είναι βουνό στα ελληνοαλβανικά σύνορα στην περιοχή της Ηπείρου. Η ψηλότερη κορυφή του βουνού βρίσκεται στο αλβανικό τμήμα και έχει ύψος 2.455 μέτρα ενώ η ψηλότερη κορυφή του στο ελληνικό έδαφος έχει υψόμετρο 2.198 μέτρα. Το ελληνικό του τμήμα ανήκει στον νομό Ιωαννίνων. Στις πλαγιές του Δούσκου βρίσκονται τα χωριά του δήμου Πωγωνίου, με κυριότερα τις Δρυμάδες, τον Κακόλακκο, τη Μερόπη, τον Παλαιοπυργο, την Κάτω Μερόπη και το Κεφαλόβρυσο. Στην αλβανική πλευρά βρίσκεται μεταξύ Πρεμετής και Αργυροκάστρου.

Γεωλογικά, πρόκειται για ασβεστολιθικό βουνό που σχηματίζει ένα τεράστιο αντίκλινο ανάμεσα στην κοιλάδα του ποταμού Αώου. Το βουνό αποτελεί το νότιο τμήμα της ορεινής αλυσίδας Τρεμπέσιν-Ντέμπελ-Νεμέρτσικα. Στα βόρεια, η Νεμέρτσικα χωρίζεται από το αλβανικό τμήμα της Πίνδου από τον ποταμό Αώο. Το βουνό χαρακτηρίζεται από απότομους βράχους και δασώδεις πλαγιές. Οι ανατολικές πλαγιές ξεκινούν από τον ποταμό Αώο, 2.000 μέτρα χαμηλότερα.

Το Δούσκο ανήκει στην οικοπεριοχή των μικτών δασών της Πίνδου, παλαιαρκτικής προέλευσης. Στα δάση του Δούσκου φύονται δρύες, οστρυές, γάβροι, σφενδάμια, λεπτοκαρύες. Υπάρχουν επίσης αρκετά υποαλπικά λιβάδια. 

Οι νοτιοδυτικές πλαγιές του βουνού έχουν χαρακτηριστεί Βιότοπος CORINE ενώ το βόρειο τμήμα του ανήκει στο Γεωπάρκο Βίκου – Αώου και είναι Natura2000.
Σημαία της Γρενάδας

[[Αρχείο:FIAV 111000.svg|23px]] Σημαία της Γρενάδας. Αναλογίες: 3:5
Η σημαία της Γρενάδας καθιερώθηκε στις 7 Φεβρουαρίου 1974 και σχεδιάστηκε από τον Άντονι Τζορτζ. Τα επτά αστέρια συμβολίζουν τις επτά επαρχίες, με το μεσαίο αστέρι να περιβάλλεται από κόκκινο δίσκο, να συμβολίζει την επαρχία του Αγίου Γεωργίου, όπου και βρίσκεται η πρωτεύουσα, Saint George's. Στην αριστερή πλευρά της σημαίας βρίσκεται το μοσχοκάρυδο, ένα από τα κύρια γεωργικά αγαθά που παράγει η νησιωτική χώρα. Ο χρωματικός συνδυασμός του κόκκινου, χρυσού και πράσινου στη σημαία εκπροσωπούν την αφρικανική ταυτότητα της χώρας. Η χώρα έχει Σύνταγμα από τις 19 Δεκεμβρίου του 1973.
Supertramp

Οι Supertramp είναι ένα από τα κορυφαία βρετανικά συγκρότηματα της rock που σχηματίστηκε στο Λονδίνο το 1969. 

Τα πρώτα τους τραγούδια χαρακτηρίζονται ως progressive rock, στην πορεία όμως ενσωμάτωσαν στοιχεία παραδοσιακής rock, pop και art rock. Η δουλειά τους χαρακτηρίζεται από την ιδιαίτερη μουσικοσυνθετική ικανότητα των αρχικών δημιουργών Rick Davies και Roger Hodgson, καθώς και από την εκτενή χρήση του ηλεκτρικού πιάνου Wurlitzer και του σαξόφωνου. 

Έκαναν τεράστια επιτυχία πουλώντας σε μια περίοδο 10 ετών περισσότερα από 60 εκατομμύρια δίσκους. Κορυφαία εμπορική επιτυχία τους αποτελεί η δημιουργία του άλμπουμ "Breakfast in America" το 1979, το οποίο πούλησε περισσότερα από 20 εκατομμύρια αντίτυπα.

Αποτέλεσαν ένα από τα συγκροτήματα με περισσότερες πωλήσεις άλμπουμ παρα singles, όπως οι Pink Floyd, με μεγαλύτερες επιτυχίες τα τραγούδια του Hodgson "Give a Little Bit", "The Logical Song", "Take the Long Way Home", "Dreamer", "Breakfast in America", "It's Raining Again", "School" και του Davies "Bloody Well Right" και "Goodbye Stranger". Υπήρξαν ιδιαίτερα δημοφιλείς στις Ηνωμένες Πολιτείες, Καναδά, Ευρώπη, Νότιο Αφρική και Αυστραλία. Με την αποχώρηση του συνιδρυτή Roger Hodgson το 1983, ο Davies ηγείται της μπάντας.
Πριαπισμός

Πριαπισμός είναι πάθηση που εκδηλώνεται ως μη υποχωρούσα, παρατεταμένη επώδυνη στύση, η οποία δε σχετίζεται απαραίτητα με σεξουαλική διέγερση. Ο όρος προέρχεται από τον θεό της ελληνικής μυθολογίας, Πρίαπο, ο οποίος ήταν θεός της γονιμότητας και των ανδρικών γεννητικών οργάνων.

Ο όρος "πριαπισμός" αναφέρεται στην επώδυνη στύση τόσο του πέους, όσο και του ανατομικού αντίστοιχού του στο γυναικείο σύστημα, της κλειτορίδας. Στον θηλυκό πριαπισμό αντιστοιχεί ο όρος "clitorism".

Η νόσος μπορεί να παρατηρηθεί σε άτομα, τα οποία πάσχουν από δρεπανοκυτταρική αναιμία, λευχαιμία, βλάβες του νωτιαίου μυελού, να εκδηλωθεί μετά από τραύμα ή αρτηριοφλεβώδη επικοινωνία. Ενίοτε, μπορεί να είναι και φαρμακευτικής αιτιολογίας, όπως, από συριγγώδη έγχυση φαρμάκων, τα οποία προκαλούν στύση. Ορισμένες φορές, η αιτιολογία είναι άγνωστη και η νόσος αναφέρεται ως "ιδιοπαθής".

Στην περίπτωση της δρεπανοκυτταρικής αναιμίας, ο πριαπισμός προκαλείται εξαιτίας ανοξίας και δρεπάνωσης όταν, συνήθως, αποφράσσονται μικρά αγγεία. Στην "αρτηριοφλεβώδη επικοινωνία", υπάρχει αυξημένη παροχή αίματος και ο πριαπισμός υποχωρεί μετά από ενδοαρτηριακό εμβολισμό.

Κατηγορία:Ανδρολογικές παθήσεις
Κατηγορία:Σεξουαλική υγεία
Σίντνεϊ Ολίμπικ

thumb|100px|Παλαιό λογότυπο

Η Σίντνεϊ Ολίμπικ (αγγλικά: "Sydney Olympic") είναι ποδοσφαιρικός σύλλογος που εδρεύει στο Μπέλμορ, προάστιο της πόλης του Καντέρμπερι, της μητροπολιτικής περιοχής του Σίδνεϊ, στήν πολιτεία της Νέας Νότιας Ουαλίας, στην Αυστραλία. Ιδρύθηκε από αυστραλούς ελληνικής καταγωγής. Αγωνίζεται στα πρωταθλήματα της Ποδοσφαιρικής Ομοσπονδίας Νέας Νότιας Ουαλίας.
Σημαία της Ελβετίας

Η Σημαία της Ελβετίας. [[Αρχείο:FIAV_111000.svg|20px]] Αναλογίες: 1:1 
Η σημαία της Ελβετίας βασίζεται στη σημαία του καντονιού Σβυτς. Είναι τετράγωνη σε κόκκινο φόντο με ένα λευκό σταυρό στο κέντρο, με ίσα άκρα.

Είναι η μόνη σημαία (μαζί με αυτή του Βατικανού) με τετράγωνο σχήμα. Το αρχαιότερο σωζόμενο δείγμα της σημαίας του Σβυτς χρονολογείται από την Εποχή των Πολέμων στη Βουργουνδία (1474–77). Οι διαστάσεις της σημαίας καθορίστηκαν το 1889 . Αντίθετα, δεν έχει οριστεί η ακριβής απόχρωση του κόκκινου στο φόντο. Έτσι, έχουν χρησιμοποιηθεί διαφορετικές αποχρώσεις ως τώρα.

Υιοθετήθηκε στις 12 Δεκεμβρίου του 1889 (ανεπίσημα το 1815-1889). Η Ελβετία έχει σύνταγμα από την 1η Ιανουαρίου του 2000.
Άντρους Άνσιπ

-->
Ο Άντρους Άνσιπ ("Andrus Ansip", 1 Οκτωβρίου 1956) είναι Εσθονός πολιτικός, πρωθυπουργός της Εσθονίας από τις 12 Απριλίου του 2005 έως τις 26 Μαρτίου 2014. 

Από τον Νοέμβριο του 2014 ανέλαβε τη θέση ενός εκ των Αντιπροέδρων της Ευρωπαϊκής Επιτροπής, υπεύθυνος για θέματα Ενιαίας Ψηφιακής Αγοράς.
Χρήστος Λιμπανοβνός

Ο Χρήστος Λιμπανοβνός (15 Ιανουαρίου 1984) είναι Έλληνας γυμναστής. Έχει στο ενεργητικό του σημαντικές επιδόσεις σε εθνικό και διεθνές επίπεδο.
Μπρούνο Λάουζι

Ο Μπρούνο Λάουζι (8 Αυγούστου 1937 – 24 Οκτωβρίου 2006) ήταν Ιταλός τραγουδιστής και τραγουδοποιός. Γεννήθηκε στην Ασμάρα της Ερυθραίας. Έγραψε τραγούδια μεταξύ άλλων και για το Ζωρζ Μουστακί. Πέθανε από τη νόσο Πάρκινσον.
Ζαν Πολ Μαρά

thumb|Ο Ζαν Πολ Μαρά.
Ο Ζαν Πολ Μαρά ("Jean-Paul Marat", 24 Μαΐου 1743 - 13 Ιουλίου 1793) ήταν Γάλλος πολιτικός και αρθρογράφος επαναστατικής εφημερίδας, από τις σημαντικότερες μορφές της Γαλλικής Επανάστασης.
Γουίλιαμ Στάιρον

Ο Γουίλιαμ Στάιρον ("William Clark Styron, Jr.", 11 Ιουνίου 1925 - 1 Νοεμβρίου 2006) ήταν Αμερικανός συγγραφέας, βραβευμένος με Πούλιτζερ.

Το έργο που τον έκανε περισσότερο γνωστό είναι "Η εκλογή της Σόφι" (1979). Γεννήθηκε στο Νιούπορτ Νιους της Βιρτζίνιας και τιμήθηκε με Πούλιτζερ το 1968 για το μυθιστόρημα "Η εξομολόγηση του Νατ Τέρνερ".
Το έργο του "Η εκλογή της Σόφι" μεταφέρθηκε στον κινηματογράφο με πρωταγωνίστρια της Μέριλ Στριπ, στο ρόλο μιας γυναίκας που επέζησε στο Ολοκαύτωμα. Η καταγωγή του από το Νότο και τα θέματα που έθιγε, όπως οι σχέσεις λευκών και μαύρων, έκαναν πολλούς κριτικούς να συγκρίνουν τον Στάιρον με τον Ουίλιαμ Φόκνερ. Πέθανε από πνευμονία το 2006.
Πίτερ Βίλεμ Μπότα

Ο Πίτερ Βίλεμ Μπότα ("Pieter Willem Botha", 12 Ιανουαρίου 1916 – 31 Οκτωβρίου 2006) ήταν πολιτικός της Νότιας Αφρικής (Πρωθυπουργός 1979-84 και Πρόεδρος 1984-89), που έμεινε γνωστός ως «Ο Μεγάλος Κροκόδειλος».
Τρέβορ Μπέρμπικ

Ο Τρέβορ Μπέρμπικ ("Trevor Berbick", 1 Αυγούστου 1954 – 28 Οκτωβρίου 2006) ήταν πυγμάχος από τη Τζαμάικα. Η καριέρα του στην κατηγορία βαρέων βαρών διήρκεσε από το 1976 μέχρι το 2000. Υπήρξε για λίγο κάτοχος του τίτλου WBC βαρέων βαρών το 1986, έχασε όμως τελικά από τον Μάικ Τάισον. Ήταν ο τελευταίος πυγμάχος που πάλεψε με τον Μοχάμεντ Άλι, κερδίζοντάς τον στο Nassau, στις Μπαχάμες, στις 11 Δεκεμβρίου 1981. Δολοφονήθηκε από ένοπλο με μαχαίρι το 2006 σε εκκλησία στην πόλη Norwich, στην Τζαμάικα.
Αντιγόνη Μεταξά

Η Αντιγόνη Μεταξά-Κροντηρά (Θεία Λένα) (1905- 16 Οκτωβρίου 1971) ήταν σημαντική Ελληνίδα παιδαγωγός. Υπήρξε η δημιουργός του πρώτου παιδικού θεάτρου για παιδιά στην Ελλάδα, το Θέατρο του Παιδιού. Επίσης ήταν η αγαπημένη Θεία Λένα των παιδιών που παρουσίαζε παιδικές εκπομπές από το κρατικό Ελληνικό ραδιόφωνο από το 1938 έως το 1966. Η πιο γνωστή ήταν το Καλημέρα Παιδάκια της Ώρας του παιδιού. Υπήρξε η συγγραφέας 54 παιδικών βιβλίων, ανάμεσα σε αυτά και της εξάτομης παιδικής εγκυκλοπαίδειας καθώς και της Εγκυκλοπαίδειας της Ελληνκής Μυθολογίας για παιδιά. Παρουσίασε δίσκους βινυλίου με παραμύθια και τραγούδια καθώς και την πρώτη παιδική τηλεοπτική εκπομπή, με τίτλο Συντροφιά με τη Θεία Λένα. Ο στόχος της ήταν να εκπαιδεύει τα παιδιά ψυχαγωγώντας τα. Για το σύνολο του έργου της βραβεύτηκε από την Ακαδημία Αθηνών.
Σαρλότ Κορντέ

Η Σαρλότ Κορντέ ("Marie-Anne-Charlotte de Corday d’Armont", 27 Ιουλίου 1768 - 17 Ιουλίου 1793) ήταν Γαλλίδα Γιρονδίνη και δολοφόνος του Ζαν Πωλ Μαρά.

Το πλήρες όνομά της ήταν "Μαρί Αν Σαρλότ Κορντέ ντ'Αρμόν". Ήταν μέλος αριστοκρατικής πλην φτωχής οικογένειας. Γεννήθηκε στην Καέν και το 1789, όταν ο Μαρά διέταξε τη σύλληψη 22 Γιρονδίνων, αποφάσισε να τον δολοφονήσει. Αυτό έγινε στις 13 Ιουλίου 1793, στο μπάνιο του επαναστάτη. Είχε προηγηθεί μια πρώτη απόπειρα να τον συναντήσει, αλλά ο Μαρά δεν τη δέχτηκε. Στη δεύτερη απόπειρα, τη δέχτηκε και η Κορντέ- που ήδη είχε αγοράσει ένα μαχαίρι από το Παρίσι- του διάβασε ονόματα Γιρονδίνων, που φέρονταν να σχεδιάζουν επανάσταση. Τότε, η Κορντέ τράβηξε το μαχαίρι και το βύθισε στο στήθος του, τρυπώντας τον πνεύμονα, την αορτή και την αριστερή κοιλία της καρδιάς. Ο Μαρά ούρλιαξε «"A moi, ma chère amie!"» («Σε μένα, αγαπητή μου φίλη!») και πέθανε.
Στη δίκη της, η Κορντέ παραδέχτηκε ότι διέπραξε μόνη της τη δολοφονία, «για να σώσει 100.000 ανθρώπους». Πέθανε στη λαιμητόμο.

Ο Μαρά τιμήθηκε ως ήρωας, αλλά δύο χρόνια μετά, η Κορντέ αποκαταστάθηκε καθώς θεωρήθηκε ότι βοήθησε στην εξολόθρευση ενός «τέρατος».
Peugeot

H Peugeot () είναι μεγάλη γαλλική αυτοκινητοβιομηχανία, που από τον Ιανουάριο του 2021 ανήκει στον όμιλο Stellantis. Η ιστορία της Peugeot ξεκινά από την κατασκευή ποδηλάτων στα τέλη του 19ου αιώνα. Τα κεντρικά γραφεία της εταιρείας βρίσκονται στην "Avenue de la Grande Armée", στο Παρίσι. Τo ελληνικό εταιρικό σλόγκαν της εταιρείας είναι: "Γιατί το αυτοκίνητο πρέπει να είναι απόλαυση".
Daimler

H Daimler AG () είναι μεγάλη εταιρεία κατασκευής ΙΧ αυτοκινήτων, φορτηγών και παροχής οικονομικών υπηρεσιών. Η Ντάιμλερ κατέχει ένα μεγάλο ποσοστό μετοχών της EADS, της μεγαλύτερης ευρωπαϊκής εταιρείας στον τομέα της αεροπορίας και αεροναυπηγικής. Η γνωστοτερη μάρκα της είναι η Μερτσέντες-Μπεντς (Mercedes-Benz). Η έδρα της εταιρείας βρίσκεται στην Στουτγκάρδη της Γερμανίας.
Σάουθ Μέλμπουρν ΦΚ

Η Σάουθ Μέλμπουρν ΦΚ (αγγλικά: "South Melbourne FC") είναι ποδοσφαιρικός σύλλογος που εδρεύει στη συνοικία Άλμπερτ Παρκ της Μελβούρνης στη Βικτώρια της Αυστραλίας. Ο σύλλογος μετέχει στα πρωταθλήματα της Ποδοσφαιρικής Ομοσπονδίας Βικτώριας. Η ομάδα διεξάγει τους εντός έδρας αγώνες της στο Στάδιο Λέικσαϊντ.
Τρεμπιζόντα Βάλα

Η Τρεμπιζόντα Βάλα ("Trebisonda Ondina Valla", 20 Μαΐου 1916 - 16 Οκτωβρίου 2006) ήταν Ιταλίδα ολυμπιονίκης του στίβου, η πρώτη γυναίκα Ιταλίδα ολυμπιονίκης. Γεννήθηκε στην Μπολόνια και ήταν γνωστή και ως "Ondina Valla" (δηλ. "Μικρό Κύμα"). Στην Ολυμπιάδα του Βερολίνου (1936), κέρδισε χρυσό μετάλλιο στα 80μ. εμπόδια. Είχε μπει στον τελικό με παγκόσμιο ρεκόρ. Συνέχισε να αγωνίζεται μέχρι τις αρχές της δεκαετίας του '40, οπότε και αποσύρθηκε.
Groupe PSA

Η Groupe PSA είναι γαλλικός πολυεθνικός όμιλος κατασκευής αυτοκινήτων και δικύκλων. Τα προϊόντα της διατίθενται με τις μάρκες της Peugeot, της Citroën, της DS, της Opel και της Vauxhall.
Π.Α.Σ. Κόρινθος

Ο Παγκορινθιακός Αθλητικός Σύλλογος Κόρινθος (Π.Α.Σ. Κόρινθος) είναι αθλητική ποδοσφαιρική ομάδα, η οποία ιδρύθηκε το 1963 ως "ΑΠΣ Κόρινθος" έπειτα από συγχώνευση του Πανκορινθιακού με τον Άρη Κορίνθου. Μετά από νέα συγχώνευση του "ΑΠΣ Κόρινθος" με τον νέο Παγκορινθιακό το 1999 ονομάζεται πλέον "ΠΑΣ Κόρινθος". Έχει πέντε συμμετοχές στην Α΄ Εθνική, δεκαεπτά συμμετοχές στην Β΄ Εθνική, οκτώ στην Γ΄ Εθνική, έξι στην Δ΄ Εθνική και δύο στην Α΄ κατηγορία της Ε.Π.Σ. Κορινθίας.
Γκουλάμ Ισχάκ Χαν

Ο Γκουλάμ Ισχάκ Χαν (20 Ιανουαρίου 1915- 27 Οκτωβρίου 2006 ήταν πολιτικός από το Πακιστάν, ο 7ος Πρόεδρος της χώρας από το 1988 μέχρι το 1993. Έχει αποκληθεί ως ο ισχυρότερος πρόεδρος που δεν ήταν στρατιωτικός στην πακιστανική ιστορία.) Έγινε Πρόεδρος στις 17 Αυγούστου 1988  και μέχρι τις 18 Ιουλίου 1993. Τον διαδέχθηκε στην προεδρία ο Βασίμ Σατζάντ.
Μολδαβική γλώσσα

Μολδαβική γλώσσα (λατινικά: limba moldovenească, κυριλλικά: лимба молдовеняскэ) αποκαλείται στη Μολδαβία η Ρουμανική γλώσσα, η οποία ομιλείται και στη χώρα αυτή.

Στους γλωσσολογικούς όρους τα Ρουμανικά και τα Μολδαβικά, η επίσημη γλώσσα της Μολδαβίας, είναι η ίδια γλώσσα, αν και τα ‘Μολδαβικά’ έχουν επονομαστεί ξεχωριστή γλώσσα για πολιτικούς λόγους από την εποχή του Στάλιν.
Peugeot 207

Το Peugeot 207 ήταν ένα αυτοκίνητο πόλης της κατηγορίας Β, που παρήχθη από τη γαλλική αυτοκινητοβιομηχανία Peugeot, μεταξύ του 2006 και του 2014 στη Γαλλία, και μέχρι σήμερα στο Ιράν. Σύμφωνα με την JATO Dynamics, εταιρεία στατιστικής μελέτης της αγοράς αυτοκινήτου, το 207 ήταν το νούμερο 1 σε πωλήσεις μοντέλο στην Ευρώπη το έτος 2007. Αντικατέστησε το Peugeot 206 και αντικαταστάθηκε τον Μάρτιο του 2012 από το Peugeot 208. Συνολικά κατασκευάστηκαν 4,1 εκατομμύρια αντίτυπα σειράς 207. Από την εισαγωγή του διαδόχου 208 έως τη διακοπή της γαλλικής παραγωγής του 207 τον Ιούνιο του 2014, τα αντίτυπα του 207 διατέθηκαν ως Peugeot 207+,
Χένρι Κάβεντις

Ο Χένρι Κάβεντις ("Henry Cavendish", 10 Οκτωβρίου 1731 – 24 Φεβρουαρίου 1810) ήταν Βρετανός επιστήμονας, που διακρίθηκε για τη συνεισφορά του στη φυσική και στη χημεία.
Λίμπερτυ

Με τον διεθνη όρο Λίμπερτυ (liberty) =ελευθερία, χαρακτηρίστηκε ειδικός τύπος φορτηγού πλοίου εκτοπίσματος περίπου 10.500 τον.d.w. που ναυπηγήθηκε στην Αμερική (ΗΠΑ) σε πολύ μεγάλο αριθμό κατά τη διάρκεια του Β΄ Π.Π. και που παρέμεινε σε ενεργό υπηρεσία πολλά χρόνια μετά από αυτόν, κυρίως για μεταφορές ομοειδών φορτίων. 

Μετά τη λήξη του πολέμου αυτού, 100 τέτοια πλοία "λίμπερτυ" παραχωρήθηκαν δανεικά από τις ΗΠΑ στην Ελλάδα, σε Έλληνες πλοιοκτήτες, με τα οποία ξεκίνησε, μετά τον πόλεμο, την ανοδική πορεία της η Ελληνική ναυτιλία.
Toyota Peugeot Citroën Automobile

H Toyota Peugeot Citroën Automobile (TPCA - Αυτοκίνητα Τογιότα Πεζώ Σιτροέν) είναι εταιρεία κατασκευής αυτοκινήτων με έδρα το Kolin (Κόλιν) της Τσεχίας. Είναι μια κοινοπραξία μεταξύ της ιαπωνικής Toyota Motor Corporation και του γαλλικού Ομίλου PSA (από το 1991 έως το 2016 ονομαζόταν «PSA Peugeot Citroën»). Η TPCA παράγει αυτοκίνητα πόλης της μικρής κατηγορίας A και αποκλειστικά για τις ευρωπαϊκές αγορές.
Peugeot 107

Το Peugeot 107 ήταν ένα αυτοκίνητο πόλης της κατηγορίας Α, της γαλλικής αυτοκινητοβιομηχανίας Peugeot, το οποίο κατασκευαζόταν σε κοινές εγκαταστάσεις με τα συγγενικά Citroën C1 και Toyota Aygo, στο εργοστάσιο της Toyota Peugeot Citroën Automobile, από το 2005 έως το 2014. Ο αντικαταστάτης του παρουσιάστηκε τον Μάρτιο του 2014 (και λανσαρίστηκε τον Ιούλιο), φυσικά υπό την ονομασία Peugeot 108, μαζί με τη δεύτερη γενιά των Citroën C1 και Toyota Aygo, ενώ και τα τρία συνεχίζουν να παράγονται στο ίδιο εργοστάσιο.

Ωστόσο, τον Νοέμβριο του 2018 ανακοινώθηκε ότι το 2021 η Toyota θα εξαγοράσει εξ ολοκλήρου το εργοστάσιο και θα διατηρήσει μόνο το Aygo (που διαχρονικά έχει ξεπεράσει, με διαφορά, σε πωλήσεις τα C1 και 108), και αυτό έχει πυροδοτήσει έντονες φήμες ότι τα C1 και 108 θα διακοπούν τότε οριστικά, χωρίς να υπάρξει ποτέ μελλοντική γενιά τους. Αντιθέτως, θα υπάρξει και τρίτη γενιά του Toyota Aygo, που θα εισαχθεί στα τέλη του 2021 προς αρχές του 2022. Η εξαγορά του εργοστασίου έγινε στις 1 Ιανουαρίου 2021 και πλέον η μονάδα παραγωγής ανήκει πλήρως στην Toyota Ευρώπης.
Άλιμος

O Άλιμος ή Καλαμάκι βρίσκεται στο Νότιο Τομέα του λεκανοπεδίου Αθηνών στην Περιφέρεια Αττικής. Συνορεύει με το Ελληνικό στο νότο, με το Παλαιό Φάληρο στα βορειοδυτικά, με τον Άγιο Δημήτριο στα βορειοανατολικά και με την Αργυρούπολη και την Ηλιούπολη στα ανατολικά. Περικλείεται δυτικά από τη Λεωφόρο Ποσειδώνος και ανατολικά από τη Λεωφόρο Βουλιαγμένης, νοτιοδυτικά του όρους Υμηττού. Ο δήμος, προϊόν συνένωσης των κοινοτήτων Καλαμάκι και Ευωνύμεια (σήμερα Κάτω και Άνω Καλαμάκι, αντίστοιχα) το 1968, έχει έκταση περίπου 7,5 τετραγωνικών χιλιομέτρων και πληθυσμό περίπου 41.720 κατοίκων, βάσει της απογραφής του 2011.
Αλέξης Ζορμπάς

Ο Αλέξης Ζορμπάς (πραγματικό όνομα Γεώργιος Ζορμπάς, 1865 - 1941) ήταν Έλληνας και ως οικογενειάρχης χαρακτηρίζεται ως Πολύτεκνος. Στην πολυτάραχη ζωή του ήταν κατά καιρούς κτηνοτρόφος, υλοτόμος, σιδεράς, γανωματής, σταβλιτής, μεταλλωρύχος, επιχειρηματίας. Έγινε γνωστός ως ήρωας του μυθιστορήματος του Νίκου Καζαντζάκη "Βίος και πολιτεία του Αλέξη Ζορμπά".
Χριστιανοί απολογητές

Χριστιανοί απολογητές ονομάστηκαν οι εκκλησιαστικοί συγγραφείς που ασχολήθηκαν με την απολογητική της χριστιανικής θρησκείας, δηλαδή με την υπεράσπιση των χριστιανικών δοξασιών και της αξίας των ιερών γραφών. Οι απολογητές έγραψαν υπερασπίζοντας τον Χριστιανισμό απευθυνόμενοι τόσο προς Εθνικούς όσο και προς Ιουδαίους.

Ο όρος αυτός χρησιμοποιείται συγκεκριμένα για τους χριστιανούς συγγραφείς του 2ου αιώνα αν και αυτός ο χρονικός προσδιορισμός αμφισβητείται λόγω μη επαρκών ιστορικών στοιχείων, αλλά και με μια ευρύτερη έννοια συνεχίζει να περιλαμβάνει ομοίως και συγγραφείς κατά τον Μεσαίωνα, τη Μεταρρύθμιση έως και σήμερα.
Λακτάντιος

O Λεύκιος Καικίλιος Φιρμιανός Λακτάντιος ("Lucius Cæcilius Firmianus Lactantius", 250 - 325) ήταν συγγραφέας της πρωτοχριστιανικής περιόδου, ο οποίος έγινε σύμβουλος του πρώτου χριστιανού Ρωμαίου αυτοκράτορα, Κωνσταντίνου Α', καθοδηγώντας τη θρησκευτική του πολιτική, ενώ ήταν και δάσκαλος του γιου του Κωνσταντίνου, Κρίσπου. Λόγω της ρητορικής του δεινότητας ονομάστηκε από τους μεταγενέστερους ανθρωπιστές λογίους «Χριστιανός Κικέρων».
Χαϊδάρι

Το Χαϊδάρι είναι αστική περιοχή και δήμος του Δυτικού Τομέα Αθηνών. Βρίσκεται κοντά στο όρος Αιγάλεω, νοτιοανατολικά της Ελευσίνας, νότια της Αττικής Οδού και δυτικά του Κηφισού ποταμού και της λεωφόρου Κηφισού. Το ανατολικό τμήμα του Χαϊδαρίου ήταν κυρίως βοσκοτόπια, με την αστική ανάπτυξη όμως ανάμεσα στις δεκαετίες του '50 και του '80 η περιοχή έχει γίνει αστική. Οι πρώτοι κάτοικοι του Χαϊδαρίου ήταν πρόσφυγες της Μικράς Ασίας την εποχή της Μικρασιατικής καταστροφής. Το 1955 ο δήμος Χαϊδαρίου αριθμούσε 13.773 κατοίκους. Κοντά στο Χαϊδάρι βρίσκεται και το άλσος του Δαφνίου, αλλιώς το περίφημο «Τουριστικό», και το ομώνυμο ιστορικό μοναστήρι. Σημαντικά σημεία της πόλης, το Παλατάκι το οποίο ήταν η κατοικία του Βασιλιά Όθωνα και ο Διομήδειος Βοτανικός Κήπος του Πανεπιστημίου Αθηνών, που εκτείνεται σε 1.500 στρ. Χαρακτηριστικά της περιοχής είναι το στρατόπεδο, όπως και τα ναυπηγεία του Σκαραμαγκά. Περιοχές στις οποίες χωρίζεται γεωγραφικά το Χαϊδάρι είναι: το κέντρο Χαϊδαρίου, η Αστυθέα, η Άνοιξη, το Δάσος, το Δαφνί και τα Κουνέλια. Την περιοχή του Χαϊδαρίου τη διασχίζει αρκετά σε μήκος η Λεωφόρος Αθηνών (ή Καβάλας) μέχρι την περιοχή του Δαφνίου, η οποία από κει και ύστερα είναι συνέχεια της Ιεράς οδού που διασχίζει τον Σκαραμαγκά, τα Διυλιστήρια Ασπροπύργου, την παραλία και καταλήγει στην Ελευσίνα στο ύψος της χαλυβουργικής από το οποίο αρχίζει η Εθνική Οδός Αθηνών - Πατρών.
Λιμνόπλοιο

Ως Λιμνόπλοιο χαρακτηρίζεται κάθε πλοίο που κινείται μέσα σε πλεύσιμη λίμνη.

Συνήθως τα σκάφη αυτά φέρουν ένα κύριο κατάστρωμα και μικρή χαμηλή υπερκατασκευή προκειμένου να διατηρούν μικρό σχετικά βύθισμα. Τέτοια πλοία μπορεί να είναι μικρά πορθμεία τα λεγόμενα περάματα, επιβατηγά ή πλοία αναψυχής, μικρά αλιευτικά και βάρκες με χαρακτηριστική αβακωτή πλώρη.

Μεγάλα λιμνόπλοια παρατηρούνται στις λίμνες των ΗΠΑ και του Καναδά καθώς και στη Κασπία θάλασσα.
Φιλοκαλία

thumb|200px|Ρωσική έκδοση της Φιλοκαλίας
Η Φιλοκαλία (εκ του "φιλοκαλείν") είναι μια συλλογή κειμένων πατέρων της Ανατολικής Ορθόδοξης Εκκλησίας, ησυχαστικής παράδοσης, που γράφτηκαν από τον τέταρτο έως τον δέκατο πέμπτο αιώνα περί της χριστιανικής προσευχής και της ζωής αφιερωμένης στον Θεό. Το έργο επιμελήθηκαν οι Άγιοι Νικόδημος ο Αγιορείτης και Μακάριος Νοταράς. Θρησκειολογικά η Φιλοκαλία για τον Ορθόδοξο Χριστιανισμό είναι ό,τι το Ταλμούδ για τον Ιουδαϊσμό.

Στην εισαγωγή της μετάφρασης της συλλογής στην Αγγλική των Palmer, Sherrard και Ware, η φιλοκαλία ορίζεται ως "αγάπη προς το κάλλος, το εξυψωμένο, το θαυμάσιο, αντιληπτό ως υπερβατική πηγή της ζωής και αποκάλυψη της αληθείας". Οι συγγραφείς των κειμένων ήσαν κυρίως μοναχοί, ο αγώνας των οποίων για νοητικό εξαγνισμό και πνευματική τελείωση επαναλαμβάνεται ως θέμα στη "Φιλοκαλία".

Αν και τα έργα ήσαν ευρέως γνωστά πριν την αρχική τους έκδοση στην ελληνική γλώσσα το 1782, από τότε επανεκδόθηκαν σε πολλές γλώσσες, ανάμεσα στις οποίες περιλαμβάνεται και επτάτομη έκδοση στη Ρωσική ("Dobrotolyubie") από τον Αγ. Θεοφάνη τον Ερημίτη κατά τον 19ο αιώνα. Πέραν της Βίβλου, και ορισμένων κειμένων των πρώτων χριστιανών πατέρων, η Φιλοκαλία είναι ένα έργο που ασκεί σημαντικές επιδράσεις και αποτελεί θαυμαστό παράδειγμα της ευλάβειας της ανατολικής ορθόδοξης εκκλησίας.
Τομ Χάρελ

Ο Τομ Χάρελ ("Tom Harrell", 16 Ιουνίου 1946) είναι διακεκριμένος Αμερικανός τζαζ τρομπετίστας και συνθέτης. Γεννήθηκε στο Ιλινόις στις 16 Ιουνίου 1946 και σε νεαρή ηλικία μετακόμισε με την οικογένεια του στην Καλιφόρνια όπου και πέρασε τα πρώτα 20 χρόνια της ζωής του. Στην οικογένειά του δεν υπήρχαν μουσικοί αλλά ο πατέρας του αγαπούσε τη τζαζ και εισήγαγε τον γιο του στην τέχνη του Ντιούκ Έλλινγκτον και του Λούις Άρμστρονγκ. Το σόλο του Clark Terry στο "Perdido", το παίξιμο του Ray Nance, του Howard McGhee και του Andy Kirk μάγεψαν τον νεαρό Χάρελ, ο οποίος έπιασε την τρομπέτα σε ηλικία 9 ετών και με δάσκαλο τον Νεοζηλανδό Tony Baker ξεκίνησε το ταξίδι του στην μουσική. Η πρώτη σοβαρή επαγγελματική δουλειά του ήρθε την περίοδο 1969-71 με τη συμμετοχή του στην ορχήστρα του Stan Kenton και του Woody Herman. Αργότερα συνεργάστηκε επίσης με τον τραγουδιστή Jon Hendricks. To 1973, στην δεύτερη επίσκεψη του στην Νέα Υόρκη, συνεργάστηκε με τον Horace Silver, με τον οποίο και δούλεψε τα επόμενα 4 χρόνια. Την ίδια εποχή άρχισε να γράφει τις δικές του συνθέσεις ενώ κατά τη διετή συνεργασία του με τον Sam Jones, του δόθηκε η δυνατότητα να ενορχηστρώσει για μεγάλη μπάντα. 

Στην συνέχεια περιόδεψε με τον Lionel Hampton και συνεργάστηκε με την μπάντα του Mel Lewis. Ηχογράφησε επίσης ως "sideman" με τον Μπιλ Έβανς, τον George Russell, τον Ντίζι Γκιλέσπι, τον Bob Brookmeyer και συμμετείχε στην Liberation Orchestra του Τσάρλι Χέιντεν. Το 1983 ξεκίνησε η μακρόχρονη συνεργασία του με τον Phill Woods ηχογραφώντας με το κουιντέτο τους μερικά εξαιρετικά άλμπουμς. Από το 1982 άρχισε να δουλεύει με τα δικά του σχήματα και το 1985 ηχογράφησε για την Criss Cross την πρώτη αξιόλογη δουλειά του ως leader, το άλμπουμ "Moon Alley" με τον Kenny Barron και τον νεαρό Kenny Garrett.

Ο Τομ Χάρελ πάσχει από παρανοική σχιζοφρένεια, η οποία τον αποτράβηξε για μεγάλα διαστήματα από το προσκήνιο. Πάνω στην σκηνή στέκεται πάντα μακριά από το μικρόφωνο, σκυφτός, κρατώντας χαμηλά την τρομπέτα του και όταν πρόκειται να παίξει, πλησιάζει το μικρόφωνο και πάντα με το κεφάλι χαμηλά παίζει το σόλο του ώσπου να επιστρέψει στην ίδια ασάλευτη στάση. Με τη βοήθεια φαρμακευτικής αγωγής και πολύ θέληση κατάφερε να σταθεί στο μουσικό προσκήνιο και να αναδειχθεί σε έναν από τους καλύτερους τζαζ τρομπετίστες των τελευταίων δεκαετιών. Μετά την Criss Cross ηχογράφησε μία σειρά εξαιρετικών άλμπουμ για την Contemporary και την Chesky ενώ στην δεκαετία του '90 μεταπήδησε στην RCA.
Citroën XM

Το Citroën XM ήταν ένα μεσαίο πολυτελές αυτοκίνητο της κατηγορίας Ε, που παρήχθη από τη γαλλική αυτοκινητοβιομηχανία Citroën, από την 1η Μαρτίου 1989 έως τον Ιούνιο του 2000. Η Citroën κατασκεύασε συνολικά 333.405 αυτοκίνητα σειράς XM, κατά τη διάρκεια των 11 ετών παραγωγής του. Αντικατέστησε το Citroën CX και αντικαταστάθηκε αρχικά εν μέρει από το Citroën C5 πρώτης γενιάς στις αρχές του 2001 και εμφανέστερα το 2005, από το ακόμα μεγαλύτερων διαστάσεων Citroën C6 πρώτης γενιάς, που βασίστηκε στην πλατφόρμα του C5 πρώτης γενιάς.
Opel Astra

Το Opel Astra είναι οικογενειακό αυτοκίνητο, της μικρομεσαίος κατηγορίας C, που παράγεται από τη γερμανική αυτοκινητοβιομηχανία Opel, από τον Ιούλιο του 1991 σε πολλές γενιές. Η δεξιοτίμονη εκδοχή του, κυκλοφορεί ως Vauxhall Astra ειδικά στο Ηνωμένο Βασίλειο.

Την εποχή που η Opel ήταν θυγατρική της General Motors, το μοντέλο κυκλοφορούσε και υπό άλλες θυγατρικές εταιρείες του ομίλου. Για την ακρίβεια, έφερε το σήμα της Opel στην ηπειρωτική Ευρώπη, στην Ιρλανδία, στη Μέση Ανατολή, στην Ινδία, στην Ιαπωνία, στη Νότια Αφρική και στα κράτη της Βόρειας Αφρικής, το σήμα της Vauxhall στο Ηνωμένο Βασίλειο, το σήμα της Holden στην Αυστραλασία (όπου διακόπηκε το 2009) και το σήμα της Chevrolet στη Λατινική Αμερική. Στη Ρωσία πωλείται με το σήμα της Opel, αλλά το διάστημα 2004 - 2008 η δεύτερη γενιά του διατέθηκε (παράλληλα με την τρίτη γενιά του Astra) και με το σήμα της Chevrolet, ως Chevrolet Viva. Επίσης, από τα μέσα του 2007 έως το 2009, το Opel Astra εξαγόταν στις Ηνωμένες Πολιτείες και στον Καναδά, όπου και επωλείτο από τις αντιπροσωπείες της Saturn, ως Saturn Astra. Στην Κίνα διατέθηκε από το 2010 έως το 2015 με το σήμα της Buick ως η πρώτη γενιά του Buick Excelle XT.

To Astra αυτή τη στιγμή κατασκευάζεται σε Γερμανία, Βέλγιο, Ηνωμένο Βασίλειο, Βραζιλία, Νότια Αφρική, Ινδία, Πολωνία και Ρωσία, ενώ kits του αυτοκινήτου συναρμολογούνται και σε πολλές ακόμη χώρες. Οι κυριότεροι ανταγωνιστές του είναι το Volkswagen Golf και το Ford Focus.
Nightstalker

Οι Nightstalker είναι ελληνικό ροκ συγκρότημα. Κινούνται στο χώρο του stoner rock και desert rock.
Ετζίαν Χοκς

Οι Ετζίαν Χοκς (αγγλικά: Aegean Hawks F.C., κυριολεκτικά: «Γεράκια του Αιγαίου») είναι ελληνικός ερασιτεχνικός ποδοσφαιρικός σύλλογος με έδρα την κομητεία Άρλινγκτον της Βιρτζίνια των Η.Π.Α. Ιδρύθηκε το 1996 και αγωνίζεται στην Washington Premier League που ανήκει στην USASA/Region I (United States Adult Soccer Association), την ερασιτεχνική ποδοσφαιρική ομοσπονδία των ΗΠΑ, η οποία διοικεί ένα δίκτυο τοπικών ποδοσφαιρικών πρωταθλημάτων σε όλη τη χώρα, που αντιστοιχούν στο πέμπτο επίπεδο της αμερικανικής ποδοσφαιρικής πυραμίδας. Το 2010 τερμάτισε στη 2η θέση.

Έχει χρώματα μαύρο, κόκκινο και λευκό και παίζει στο στάδιο «Ντάλες Σπόρτπλεξ» (Dulles SportsPlex) στην πόλη Στέρλινγκ της Βιρτζίνια (Sterling, Virginia). Από το 2002 ιδιοκτήτης της και επικεφαλής κόουτς είναι ο Τζόναθαν Νάιτ (Jonathan Knight). Από το 2008 κοόυτς είναι και ο Νταγκ Χόμερ (Doug Homer).
Δήμος Κουρητών

thumb|250px|Ο Φουρφουράς

Ο Δήμος Κουρητών ήταν δήμος του νομού Ρεθύμνου που συστάθηκε με το πρόγραμμα Καποδίστριας από τη συνένωση παλαιότερων κοινοτήτων της περιοχής, που αποτέλεσαν στη συνέχεια τα δημοτικά διαμερίσματα του δήμου. Λειτούργησε την περίοδο 1999 -2010 οπότε και καταργήθηκε με την εφαρμογή του προγράμματος Καλλικράτης και εντάχθηκε στον νέο δήμο Αμαρίου. Βρισκόταν στα νότια και ανατολικά του νομού Ρεθύμνης και είχε σαν έδρα το χωριό Φουρφουράς. Πρόκειται για ημιορεινό δήμο, ο οποίος, σύμφωνα με την απογραφή του 2001, είχε συνολικά 2.703 κατοίκους και έκταση 125.738 στρέμματα.

Ο δήμος περιλάμβανε 12 δημοτικά διαμερίσματα:

: Δ.δ. Φουρφουρά -- ο Φουρφουράς
: Δ.δ. Αγίας Παρασκευής -- η Αγία Παρασκευή
: Δ.δ. Αγίου Ιωάννου Αμαρίου -- ο Άγιος Ιωάννης
: Δ.δ. Αποδούλου 
::* το Αποδούλου
::* οι Μάνδρες
::* ο Ρίζικας
::* η Σάτα
: Δ.δ. Βιζαρίου -- το Βιζάριον
: Δ.δ. Κουρουτών -- οι Κουρούτες
: Δ.δ. Λαμπιωτών -- οι Λαμπιώται
: Δ.δ. Λοχριάς 
::* η Λοχριά
::* ο Άρδακτος
: Δ.δ. Νιθαύρεως 
::* η Νίθαυρις
::* το Βαθιακό
: Δ.δ. Πετροχωρίου -- το Πετροχώρι
: Δ.δ. Πλατανίων -- τα Πλατάνια
: Δ.δ. Πλατάνου -- ο Πλάτανος
Διομήδης Πολυχρονιάδης

Ο Διομήδης Πολυχρονιάδης (1833 - 1893) ήταν Δήμαρχος Αιγίου την περίοδο 1866-1874.
Δήμος Φοίνικα

Ο Δήμος Φοίνικα ήταν δήμος του νομού Ρεθύμνου που συστάθηκε με το πρόγραμμα Καποδίστριας από τη συνένωση παλαιότερων κοινοτήτων της περιοχής, που αποτέλεσαν στη συνέχεια τα δημοτικά διαμερίσματα του δήμου. Λειτούργησε την περίοδο 1999 -2010 οπότε και καταργήθηκε με την εφαρμογή του προγράμματος Καλλικράτης και εντάχθηκε στον νέο δήμο Αγίου Βασιλείου. Βρισκόταν στα νότια και δυτικά του νομού Ρεθύμνης και είχε σαν έδρα τον Πλακιά. Πρόκειται για παραθαλάσσιο και ημιορεινό δήμο, ο οποίος βρεχόταν από το Λιβυκό πέλαγος ενώ το βορειοανατολικό τμήμα του βρισκόταν στους πρόποδες του Ψηλορείτη. Σύμφωνα με την απογραφή του 2001 ο δήμος είχε συνολικά 3.946 κατοίκους και έκταση 138.335 στρέμματα.

Ο δήμος περιλάμβανε 10 δημοτικά διαμερίσματα:

: Δ.δ. Σελλίων 
::* ο Πλακιάς
::* τα Σελλία
::* η Σούδα
: Δ.δ. Αγίου Βασιλείου -- ο Άγιος Βασίλειος
: Δ.δ. Αγίου Ιωάννου Αγίου Βασιλείου 
::* ο Άγιος Ιωάννης
::* η Καλή Συκέα
::* η Κάνεβος
: Δ.δ. Αγκουσελιανών 
::* τα Αγκουσελιανά
::* τα Παλαιόλουτρα
: Δ.δ. Ασωμάτου 
::* ο Ασώματος
::* η Κάτω Μονή Πρέβελη
::* η Πίσω Μονή Πρέβελη
: Δ.δ. Κοξαρές 
::* η Κοξαρέ
::* οι Ατσιπάδες
::* η Κατσογρίδα
::* η Παλέ
: Δ.δ. Λευκογείων 
::* τα Λευκόγεια
::* το Αμμούδι
::* το Γιαννιού
::* το Δαμνόνι
::* τα Σχοινάρια
: Δ.δ. Μαριού 
::* το Μαριού
::* η Παλαιά Ταβέρνα
: Δ.δ. Μύρθιου 
::* η Μύρθιος
::* η Καλυψώ
::* ο Κάμπος
::* τα Κόκκινα Χωράφια
::* ο Μυρθιανός Πλακιάς
::* ο Φοίνιξ
: Δ.δ. Ροδακίνου 
::* το Άνω Ροδάκινο
::* το Κάτω Ροδάκινο
::* ο Κόρακας
::* η Πολύριζος
Σωτήριος Μεσσηνέζης

Ο Σωτήριος Μεσσηνέζης ήταν δήμαρχος Αιγίου (1879-1881).
Πάπας Ορμίσδας

Ο Πάπας Ορμίσδας ("Papa Ormisda", 450 - 6 Αυγούστου 523) ήταν Πάπας από τις 20 Ιουλίου του 514 έως το θάνατό του το 523. Ο παπισμός του χαρακτηρίστηκε από τις προσπάθειές του να δώσει λύση στο ακακιανό σχίσμα, που είχε ξεκινήσει το 484 από τις προσπάθειες του Πατριάρχη Ακάκιου να εξευμενίσει τους Μονοφυσίτες. Οι προσπάθειές του να επιλύσει αυτό το σχίσμα ήταν επιτυχείς και, στις 28 Μαρτίου του 519, η επανένωση μεταξύ Κωνσταντινούπολης και Ρώμης επικυρώθηκε στον καθεδρικό ναό της Κωνσταντινούπολης μπροστά σ' ένα μεγάλο πλήθος.
Χένρυ Ράιντερ Χάγκαρντ

Ο Σερ Χένρυ Ράιντερ Χάγκαρντ (αγγλ. Sir "Henry Rider Haggard", 22 Ιουνίου 1856 – 14 Μαΐου 1925), γεννημένος στο Νόρφολκ της Αγγλίας, ήταν Βρετανός συγγραφέας της Βικτωριανής εποχής, γνωστός για τα περιπετειώδη του μυθιστορήματα που εκτυλίσσονταν σε εξωτικές χώρες.
Κωνσταντίνος Κανελλόπουλος

Ο Κωνσταντίνος Κανελλόπουλος (πέθανε το 1918) ήταν Έλληνας σταφιδέμπορος και δήμαρχος Αιγίου (1887-1891).
Λεωνίδας Πετρόπουλος

Ο Λεωνίδας Πετρόπουλος ήταν δήμαρχος Αιγίου κατά την τετραετία 1895-1899.
Μαρδοχαίος Φριζής

O Μορντεχάι ή Μαρδοχαίος Φριζής (1 Ιανουαρίου 1893 – 5 Δεκεμβρίου 1940) ήταν Ελληνοεβραίος αξιωματικός, που σκοτώθηκε πολεμώντας στον ελληνοϊταλικό πόλεμο.
Ιωάννης Σταυρόπουλος

Ο Ιωάννης Σταυρόπουλος (... - 1940) ήταν Έλληνας πολιτικός, ο οποίος διετέλεσε δήμαρχος Αιγίου από το 1933 έως το 1934.
Ύφαλα

Γενικά με τον όρο Ύφαλα (under water part) χαρακτηρίζονται τα αόρατα μέρη του πλοίου από την ίσαλο και κάτω όταν αυτό κινείται ή ακινητεί ζυγοσταθμισμένο. Συγκεκριμένα τα ύφαλα καλύπτουν όλο το μήκος της επιφάνειας του κάτω μέρους του πλοίου που βρίσκεται μέσα στο νερό, ξεκινώντας από το κατώτερο επίπεδο, την τρόπιδα ή "καρίνα", και φθάνοντας μέχρι την ίσαλο, κατά πλευρά, εξ ου και το όνομα βρεχάμενα.

Στα ύφαλα των πλοίων διακρίνονται η βολβοειδής πλώρη, το πηδάλιο και η έλικα ή οι έλικες. Επίσης στο τμήμα αυτό φέρονται τυχόν σταθερωτήρες ή "πτερύγια ευστάθειας", τα "εγκάρσια πέδιλα" των υδροπτέρυγων σκαφών, πρωραίες εγκάρσιες έλικες, ώς επίσης και οι απολήξεις ναυτιλιακών οργάνων ή πομποδέκτες των ραδιοναυτιλιακών οργάνων (π.χ. δρομομέτρων, βυθομέτρων, ηχοβολιστικών, κλπ.)
Σωτήριος Σταυρουλόπουλος

Σωτήριος Σταυρουλόπουλος. Δήμαρχος Αιγίου (1936-1941,1951-1952)
Zazel

Το Zazel: The Scent of Love, γυρισμένο το 1996, είναι ένα από τα πιο ποιοτικά και αναγνωρισμένα Αμερικανικά πορνογραφικά φιλμ. Η σκηνοθετημένη από τον Philip Mond ταινία, κόστισε περίπου 237.000 δολάρια και περιελάμβανε μια ομάδα από Πέντχαουζ Πετς μεταξύ των οποίων οι:
*Sasha Vinni, Πετ της χρονιάς 1994, στο ρόλο της Zazel
*Grace Harlow
*Lene Hefner
*Gina LaMarca, Πετ της χρονιάς 1995
*Brooke Lane
*Anna Romero
*Nikki St. Gilles

Η ταινία είχε εξεζητημένα σκηνικά, εκτενές make-up και body painting και χρησιμοποίησε πολυδάπανες τεχνικές κινηματογράφησης, όπως υποβρύχιες λήψεις, στοιχεία που σπάνια εμφανίζονται σε πορνό.
Δήμος Κουλούκωνα

Ο Δήμος Κουλούκωνα ήταν δήμος του νομού Ρεθύμνου που συστάθηκε με το πρόγραμμα «Καποδίστριας» από τη συνένωση παλαιότερων κοινοτήτων της περιοχής, που αποτέλεσαν στη συνέχεια τα δημοτικά διαμερίσματα του δήμου. Λειτούργησε την περίοδο 1999-2010, οπότε και καταργήθηκε με την εφαρμογή του προγράμματος «Καλλικράτης» και εντάχθηκε στον νέο Δήμο Μυλοποτάμου. Βρισκόταν στα ανατολικά του νομού και είχε ως έδρα του το Γαράζο. Επρόκειτο για ημιορειμό δήμο ο οποίος, σύμφωνα με την απογραφή του 2001, είχε συνολικά 6.676 κατοίκους και έκταση 137.787 στρέμματα.

Ο δήμος περιλάμβανε 17 δημοτικά διαμερίσματα:

: Δημοτικό διαμέρισμα Γαράζου 
::* το Γαράζο
::* τα Μουρτζανά
::* η Ομάλα
::* το Φαράτσι
: Δημοτικό διαμέρισμα Αγιάς – η Αγιά
: Δημοτικό διαμέρισμα Αγίου Ιωάννου Μυλοποτάμου – ο Άγιος Ιωάννης
: Δημοτικό διαμέρισμα Αΐμονα – ο Αΐμονας
: Δημοτικό διαμέρισμα Αλοΐδων 
::* οι Αλόιδες
::* το Χάνι Αλοΐδων
: Δημοτικό διαμέρισμα Απλαδιανών 
::* τα Απλαδιανά
::* ο Κάμπος Απλαδιανών
: Δημοτικό διαμέρισμα Βενίου 
::* το Βενί
::* τα Κατεριανά
: Δημοτικό διαμέρισμα Δαμαβόλου 
::* ο Δαμαβόλος
::* οι Αβδανίται
: Δημοτικό διαμέρισμα Δοξαρού 
::* το Δοξαρό
::* ο Κάμπος Δοξαρού
::* ο Μακρυγιάννης
::* το Μακρυγιάννιον
::* τα Χελιανά
: Δημοτικό διαμέρισμα Επισκοπής 
::* η Επισκοπή
::* οι Δαφνέδες
::* το Κεφάλι
: Δημοτικό διαμέρισμα Θεοδώρας – η Θεοδώρα
: Δημοτικό διαμέρισμα Καλύβου – η Κάλυβος
: Δ.δ. Κρυονερίου 
::* το Κρυονέρι
::* τα Αγρίδια
::* τα Τσαχιανά
: Δημοτικό διαμέρισμα Λιβαδίων 
::* τα Λιβάδια
::* η Κράνα
::* τα Μαρινιανά
: Δημοτικό διαμέρισμα Χώνου 
::* η Δροσιά
::* ο Χώνος
Μεγάλος Επιταχυντής Αδρονίων

250px|right|thumb|Μέσα στο τούνελ του επιταχυντή
O LHC (Large Hadron Collider, στα ελληνικά "Μεγάλος Επιταχυντής Αδρονίων ( Συγκρουόμενων Δεσμών Αδρονίων)") είναι ένας επιταχυντής στοιχειωδών σωματιδίων (αδρονίων) στο ευρωπαϊκό κέντρο πυρηνικών ερευνών CERN της Γενεύης. 
Οι δέσμες πρωτονίων κατά την αυτή φορά άρχισαν να κυκλοφορούν στον επιταχυντή στις 10 Σεπτεμβρίου του 2008, σύντομα όμως παρουσιάστηκε πρόβλημα στους μαγνήτες του επιταχυντή. Έτσι η έναρξη της κανονικής του λειτουργίας μετατέθηκε αρχικά για την άνοιξη και πλέον για το καλοκαίρι του 2009.
Βρατσέρα

H Βρατσέρα ή Μπρατσέρα, από το ιταλικό "Bracciera" ή "brazzera" ήταν τύπος μικρού ιστιοφόρου πλοίου με δύο ιστούς (κατάρτια), τον πρωραίο με κλίση προς την πλώρη και τον μέγα με κλίση προς τη πρύμνη, με δύο τριγωνικά ιστία και δύο φλόκους στον πρόβολο (μπομπρέσο). Επίσης ο μέγας ιστός έφερε στο πάνω μέρος μικτό τετράγωνο ιστίο (δολωνίσκο ή κοινώς γαπιόνι).

Ο τύπος αυτού του ιστιοφόρου ήταν πολύ διαδεδομένος στην Αδριατική και στο Αιγαίο Πέλαγος ως επιβατηγό και αλιευτικό που παρέμεινε σε χρήση (με βενζινοκινητήρα) μέχρι την δεκαετία του 1950. Οι συνήθεις διαστάσεις του τύπου αυτού ήταν μήκους 49 πόδια, πλάτους 19 και βάθους κυτών 3 πόδια. Το κατάστρωμα είχε έντονη πλευρική κλίση (βερέμι). Το πηδάλιο φέρονταν εξωτερικά από την πρύμνη και χειριζόταν (μανουβράρονταν) με "οίακα" , όπως στις λέμβους.

Παλαιότερα χρησιμοποιήθηκε και ως πολεμικό πλοίο. Το όνομα θεωρείται ακόμη και ως παραφθορά του ονόματος της αρχαίας Βραττίας.
*Σημειώνεται ότι πριν τον καθορισμό του επίσημου ναυτικού ονοματολογίου πολλοί "ευπαίδευτοι" Έλληνες αξιωματικοί του άλλοτε ναυτικού προσπάθησαν να καθιερώσουν ως επίσημο όνομα, (στην καθαρεύουσα), αντί της Βρατσέρας την ονομασία γαυλίς (της γαυλίδος), πλην όμως αυτή η ονομασία περιέπεσε γρήγορα σε αχρηστία, όπου μόνο σε παλαιά ναυτικά λεξικά απαντάται.
Παγγαίο όρος

Το Παγγαίο όρος είναι μεγάλος ορεινός όγκος της Ελλάδας που εκτείνεται στους νομούς Καβάλας και Σερρών. Στο βουνό και στις γύρω από αυτό περιοχές υπάρχουν πολλές και μεγάλες πηγές, καθώς και ρέματα που τροφοδοτούνται από το βουνό. Η υψηλότερη κορυφή του είναι το "Μάτι" με υψόμετρο 1.956 μέτρα. Τα δασαρχεία Καβάλας και Σερρών είναι υπεύθυνα για την προστασία του βουνού.

Κατά την ελληνική μυθολογία το όρος αρχικά ονομαζόταν "Καρμάνιον", για να ονομαστεί μετέπειτα "Παγγαίον" από τον Παγγαίο, γιο του θεού Άρη και της Κριτοβούλης, ο οποίος, μη μπορώντας να αντέξει τις τύψεις του για την αιμομιξία που άθελά του διέπραξε με την θυγατέρα του, αυτοκτόνησε πάνω στο όρος αυτό.

Το Παγγαίο όρος αναφέρεται συχνά από τις αρχαίες ελληνικές και λατινικές πηγές και ήταν ιδιαίτερα φημισμένο για τα αργυρωρυχεία και χρυσωρυχεία του, καθώς και για τη ναυπηγήσιμη ξυλεία που παρείχαν τα δάση του. Ακόμη περίφημα ήταν τα εκατόφυλλα τριαντάφυλλα που φύονταν σε αυτό.

Ο Αισχύλος στην τραγωδία Πέρσαι αναφέρει το όρος Παγγαίο στην περιγραφή της πορείας που ακολούθησαν οι ηττημένοι Πέρσες: "« ἔς τε Μακεδόνων χώραν ἀφικόμεσθ᾽, ἐπ᾽ Ἀξιοῦ πόρον, Βόλβης θ᾽ ἕλειον δόνακα, Πάγγαιόν τ᾽ ὄρος »" («φτάσαμε στη Μακεδονία, στον Αξιό, και στους βάλτους και τις καλαμιές της Βόλβης και στο Παγγαίο όρος»).

Στην κορυφή του Παγγαίου όρους βρισκόταν το φημισμένο ιερό του Διονύσου, το οποίο είχαν υπό τον έλεγχό τους οι Σάτρες. Στο μαντείο υπήρχε μια γυναίκα ως «προμάντιδα», δηλαδή σαν Πυθία. Επίσης είχε έμπειρους ιερείς, τους «προφήτες», προερχόμενους από το πολεμικό φύλο των μαχαιροφόρων Βησσών της Ροδόπης, οι οποίοι μετέφεραν στους πιστούς τους χρησμούς που ο Βάκχος ενέπνεε στην προμάντιδα.

Τα «ακιδογραφήματα» ή τα «βραχογραφήματα» του Παγγαίου αποτελούν σχεδιάσματα πάνω στον γρανίτη ή τον ασβεστόλιθο, συνηθέστατα στο ύπαιθρο, αλλά σε ορισμένες περιπτώσεις και μέσα σε σπήλαια. Παριστάνουν ζώα, ανθρώπους, αγρίμια του δάσους αλλά οι αρχαιολογικές γνώσεις για αυτά είναι ελάχιστες.

Στη βόρεια πλαγιά του όρους και σε υψόμετρο περίπου 600 μέτρων, βρίσκεται η Ιερά Μονή Παναγίας Εικοσιφοίνισσας. Η Μονή είναι κτισμένη στην πλαγιά ενός υψώματος, στη θέση του ιερού μαντείου του Διονύσου. Η Μονή είναι προσβάσιμη από τα δυτικά μέσω του επαρχιακού οδικού δικτύου του Νομού Σερρών. Συγκεκριμένα, διαμέσω του χωριού Κορμίστα, που βρίσκεται κατά μήκος του οδικού άξονα Καβάλας-Σερρών. Ωστόσο ευκολότερη και πιο γρήγορη πρόσβαση προς τη Μονή αποτελεί ο νέος επαρχιακός δρόμος, ο οποίος διέρχεται από τη Νικήσιανη, με καταπληκτική θέα του κάμπου των Φιλίππων.
Σπύρος Παναγιωτόπουλος

Ο Σπύρος Παναγιωτόπουλος (1858 - 1930) ήταν δήμαρχος Αιγίου (1891 - 1895, 1899 - 1920, 1926 - 1929).
Κωνσταντίνος Άμαντος

Ο Κωνσταντίνος Άμαντος (2 Αυγούστου 1874 – 23 Ιανουαρίου 1960) ήταν πανεπιστημιακός, βυζαντινολόγος, Ακαδημαϊκός και υπουργός Παιδείας.
Αιγυπτιολογία

thumb|right|130 px|Η στήλη της Ροζέττας
Η Αιγυπτιολογία είναι η επιστημονική μελέτη της αρχαίας Αιγύπτου και της ιστορίας των των αρχαιοτήτων της. Ως γνωστικό πεδίο είναι τοπικός και θεματικός κλάδος ευρύτερων γνωστικών αντικειμένων όπως η αρχαία ιστορία και η αρχαιολογία. Ο ερευνητής του συγκεκριμένου γνωστικού πεδίου ονομάζεται Αιγυπτιολόγος. Σε πολλές ευρωπαϊκές χώρες είναι δυνατόν να ξεκινήσει κανείς την σπουδή της Αιγυπτιολογίας σε προπτυχιακό επίπεδο, ιδιαίτερα στο Ηνωμένο Βασίλειο, τη Γαλλία, τη Γερμανία, την Αίγυπτο, και στο πανεπιστήμιο του Καΐρου. Το 2002 η Αιγυπτιολογία εισάγεται ως διακριτό αντικείμενο στην Κατεύθυνση Αρχαιολογίας του Τμήματος Μεσογειακών Σπουδών του Πανεπιστημίου Αιγαίου (με την εκλογή του Παναγιώτη Η.Μ. Κουσούλη, τότε Λέκτορα Αρχαιολογίας της Αιγύπτου και της Εγγύς Ανατολής, και τώρα Καθηγητή Αιγυπτιολογίας), όπου και διδάσκεται έως σήμερα στο προπτυχιακό πρόγραμμα σπουδών και στο μεταπτυχιακό πρόγραμμα "Αρχαιολογία της Ανατολικής Μεσογείου από την Προϊστορική εποχή έως την Ύστερη Αρχαιότητα: Ελλάδα, Αίγυπτος, Εγγύς Ανατολή". Το 2003 δημιουργείται η Αιγυπτιολογική Ομάδα Έρευνας του Πανεπιστημίου Αιγαίου. Το Εθνικό και Καποδιστριακό Πανεπιστήμιο Αθηνών προσφέρει, επίσης, στο Τμήμα Ιστορίας και Αρχαιολογίας μαθήματα αρχαίων πολιτισμών της Ανατολικής Μεσογείου. Στις ΗΠΑ και τον Καναδά παρόλο που υπάρχουν προπτυχιακά μαθήματα Αιγυπτιολογίας, το μεγαλύτερο τμήμα της έρευνας και της σοβαρής δουλειάς σε ό,τι αφορά στην Αίγυπτο ξεκινά σε μεταπτυχιακό επίπεδο.